Komisijos reglamentas (EB) NR. 1313/2002
2002 m. liepos 19 d.
įgyvendinantis Tarybos reglamentą (EB) N r. 577/98 dėl darbo jėgos atrankinio tyrimo organizavimo Bendrijoje, nustatant 2003 m. ad hoc modulį dėl visą gyvenimą trunkančio mokymosi
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje [1], ypač į jo 4 straipsnio 2 dalį,
kadangi:
(1) Komisijos reglamentu (EB) Nr. 1626/2000 [2], įgyvendinančiu Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje, buvo sudaryta ad hoc modulių programa, skirta 2001-2004 m. darbo jėgos tyrimui, kurioje yra ad hoc modulis dėl visą gyvenimą trunkančio mokymosi.
(2) Laikantis Reglamento (EB) Nr. 577/98 4 straipsnio 2 dalies nuostatų, ad hoc modulyje surinktinos informacijos išsamus sąrašas turi būti sudarytas ne vėliau kaip prieš 12 mėnesių iki to modulio ataskaitinio laikotarpio pradžios.
(3) Komisijos komunikato COM(2001) 678 dėl "Paverskime realybe visą gyvenimą trunkantį mokymąsi Europoje" punkto 3 papunktyje pabrėžiama, kad palyginama informacija bei statistinės priemonės yra būtinos nuoseklioms ir visapusėms visą gyvenimą trunkančio mokymosi strategijoms kurti bei įgyvendinti ir kad tokia statistika bei rodikliai jau sudaro svarbią dalį esamų visą gyvenimą trunkančio mokymosi srities iniciatyvų, įvertinant monitoringo pažangą tiek siekiant nustatytų tikslų, tiek vykdant politikos tikslus.
(4) Pagal Užimtumo rekomendaciją C, skirtą 2002-iesiems metams, valstybės narės turi nustatyti nacionalinius tikslus ir padidinti investicijas į žmogiškuosius išteklius ir dalyvavimą papildomame mokyme ir lavinime (tiek formaliajame, tiek neformaliajame) ir reguliariai kontroliuoti pažangą siekiant šių tikslų.
(5) Šiame reglamente numatytos priemonės atitinka Tarybos sprendimu 89/382/EEB, Euratomas [3], įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Išsamus informacijos, kuri 2003 m. turi būti surinkta pagal ad hoc modulį, sąrašas pateiktas šio reglamento priede.
2 straipsnis
Šis reglamentas įsigalioja septintą dieną po jo paskelbimo Europos Bendrijųoficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. liepos 19 d.